
Mihailă Cofar, victima pogromului maghiar, în spital, și bătrânul bolșevic Mihai Șora cu agenta Smaranda Enache, cea care a continuat să-l prezinte pe bietul 
ţăran mutilat pe viață ca ungur bătut de români şi în calitatea ei de ambasadoare a lui Emil Constantinescu în Finlanda 


ARTICOLE RELAȚIONATE ActiveNews se confruntă cu cenzura pe rețele sociale și pe internet. Intraţi direct pe site pentru a ne citi și abonaţi-vă la buletinul 


PIN 


ajută! 


20 martie: 34 de ani (>) ascultă articolul 


de la mutilarea 
bestială a lui Mihăilă 
Cofar la Târgu Mureş 
de către extremiștii 
unguri. VIDEO 
(stiri/20-martie-34-de- 
ani-de-la-mutilarea- 
bestiala-a-lui-Mihaila- 
Cofar-la-Targu-Mures- 
de-catre-extremistii- 
unguri.-VIDEO- 
101905) 


ADEVĂRUL despre 
ATENTATUL 
TERORIST MAGHIAR 
de la SFÂNTU 
GHEORGHE. Video 
în premieră: 
MARTORUL- 
SURPRIZĂ. O 
delegaţie a Uniunii 
Scriitorilor condusă de 
Radu Theodoru și 
D.R. Popescu, ȚINTA 
teroriștilor unguri. 
EXCLUSIV (stiri- 
dezvaluiri/ADEVARUL- 
despre-ATENTATUL- 
TERORIST- 
MAGHIAR-de-la- 
SFANTU- 
GHEORGHE.-Video- 
in-premiera- 
MARTORUL- 
SURPRIZA.-O- 
delegatie-a-Uniunii- 
Scriitorilor-condusa- 
de-Radu-Theodoru-si- 
D.R.-Popescu-TINTA- 
teroristilor-unguri.- 
EXCLUSIV-180631) 


Virusul, acum știe toată lumea, este „un agent patogen, invizibil cu microscopul obișnuit, care se reproduce numai în 
interiorul celulelor vii şi provoacă diverse boli infecțioase”. În calculatoare este programul intrus care încearcă să distrugă 
sistemul invadat. Figurativ, este „sursa unui rău moral”. Nu știm care dintre aceste explicaţii i se potrivește mai bine lui Mihai 
Șora (http://www.activenews.ro/persoane/Mihai-Sora-4833), dar Raportul oficial al Parlamentului României privind 
evenimentele dramatice din 19-20 martie 1990 de la Târgu Mureș menţionează explicit drept „factorul detonator” al crizei 
măsurile arbitrare întreprinse de Mihai Șora, pe atunci Ministru al Învățământului, în dauna elevilor români și în favoarea 
celor maghiari. 


Dacă am fi tratat autorii și actorii loviturii de stat din decembrie 1989 drept ceea ce au fost — viruși — și am fi găsit rapid și remediul 
extirpării pandemiei de agenţi sovietici România nu ar fi fost atât de infectată astăzi. Privind retrospectiv, peste ani, istoria trăită chiar 
de noi, acum analizată pe baza documentelor și a informaţiilor acumulate în 30 de ani de presă, putem face liniștiți observaţia că toate 
firele Operațiunii Târgu Mureș duc la Budapesta și Moscova. Studiul personajelor implicate, după cum vom prezenta mai jos, 
dovedește, încă o dată și fără tăgadă, aserțiunea noastră. 


Raportul pus la rece 


La fel ca și Raportul Comisiei Senatului privind evenimentele din Decembrie 1989, pe care nici Parchetul nu îl avea mai an deși susține că cercetează de 30 
de ani lovitura de stat mascată în revoluţie, nici Raportul Comisiei parlamentare de anchetă care a investigat evenimentele din Martie 1990 nu a fost dat 
publicităţii, deși, chipurile, parlamentarii sunt reprezentanții noștri. 


Mai mult, copia Raportului intrată în posesia noastră poartă explicit indicaţia NU SE ÎMPRUMUTĂ. 

G ec IMPRUNETA 


O altă asemănare cu cele două situaţii este legată de opiniile separate ale celor care s-au ocupat de anchete. Dacă în cazul Decembrie 1989, senatorul 
țărănist Șerban Săndulescu a simțit nevoia să conceapă un Raport separat, cu mai multe informații despre conspirația și rolul sovieticilor în lovitura de stat, 
la fel, în privința Comisiei pentru Târgu Mureș, loan Mânzatu, inventator în domeniul farmaceutic și om politic independent de garda fesenistă, ca fondator al 
Partidului Republican, a făcut public, „pe surse”, propriul Raport-sinteză. 


Din Raportul Mânzatu rezultă că operaţiunea a fost realizată printr-o dinamică în crescendo, prin etape provocatoare și tehnici subversive stabilite 
profesionist, începând cu decembrie 1989. Mânzatu amintește crimele bestiale săvârșite de unii maghiari asupra personalului român din structurile 
Ministerului de Interne din județele Harghita, Covasna și Mureș și apoi pașii care au dus la ridicarea tensiunii în martie 1990 cu tendinţele secesioniste ale 
unei părţi a populaţiei maghiare instigată de factori interni și externi. 

In martie 1990 au intrat în România 94.372 de cetăţeni ai Ungariei 


ANEXA i bis 

Cifrele afluxului de cetățeni ai Ungariei, prezentate aici pentru prima oară în presă, sunt revelatorii pentru caz și depășesc cu mult chiar și estimările fostului 
premier Petru Roman privind agenţii ruși prezenţi în România pe parcursul evenimentelor din 1989 și în decursul anului 1990. Astfel, potrivit datelor din 
Raport, în luna martie 1990 au intrat în ţară 94.372 de cetăţeni ai Ungariei, dintre care 43.895 între 10 și 15 martie, majoritatea veniţi pentru sărbătorirea zilei 
maghiarilor în Transilvania. Dar românii transilvăneni nu puteau și nu pot uita că ultimul și cel mai drag punct pentru maghiari al Proclamaţiei Revoluţiei de la 
Budapesta din 1848 era tocmai Uniunea Transilvaniei cu Ungaria. Așa cum, pentru cei care nu știu maghiara, intonarea „Imnului secuiesc” la manifestaţiile 
maghiarilor poate părea ceva normal, deși conţine văicăreala „Doamne, nu îngădui să pierdem Ardealul!”, care nu poate cădea bine pentru nici un român. 
Sărbătorirea cu fast, pentru prima oară, a Zilei maghiarilor, cu steagul Ungariei fluturat în toată Transilvania, a pus pe jar sensibilităţilor românilor din zonă 
deja incitați prin acţiuni instigatoare anterioare, ca profanarea statuii lui Avram lancu în Târgu Mureș și a celei a lui Bălcescu în Sovata. 


Mihai Șora, virusul care a stârnit conflictul de la Târgu Mureș 


Dar „factorul detonator” a fost un Ordin dat de ministrul FSN Mihai Șora, transmis printr-o telegrmă în 3 februarie 1990, prin care toate cele 14 clase cu 
predare în limba română de la Liceul Bolyai Farkaș din Târgu Mureș au fost eliminate, conform dorințelor conducerii maghiare a CPUN- FSN — Târgu Mureș, 
dominată de maghiari. Ordinul suna sec: „Clasele cu predare în limba română de la liceul F. Bolyay se constituie într-un liceu care va funcţiona începând cu 
trimestrul al doilea, provizoriu, în localul instititutului de subingineri din Târgu Mureș” (document). Și-atât. Cu alte cuvinte, liceul Bolyay să fie purificat de 
români şi să rămână doar pentru maghiari. Decizia arbitrară de segregare pe criteriu etnic, luată fără nici un fel de discuții anteriore cu părinţii și profesorii 
români, a declanșat protestul spontan al elevilor alterând rapid viața comunitară inter-etnică din oraș. În același timp, studenţii maghiari de la Institutul de 
Medicină și Farmacie din Târgu Mureș (actuala UMF) au cerut aceeași purificare etnică, revendicând institutul și solicitănd profesori exclusiv maghiari. 
Aberaţia a fost taxată de Liga Studenţilor printr-un protest adresat Ministerului Învățământului și FSN în care se ridica întrebarea unde ar putea duce toată 
această segregare. „Studenţii maghiari vor examina numai pacienţi maghiari tratați numai de medici maghiari? Foaia de observaţie va fi scrisă în limba 
maghiară? Vor exista secţii (sau spitale) separate pentru români și maghiari?”, întreba Liga Studenților din Târgu Mureș, pentru a contesta în final 
competența reprezentantului Consiliului FSN Mureș, Kincses Elod, de a decide arbitrar în această cauză și a sublinia, în încheiere, că „IMF Târgu Mureș nu 
pregătește nici actori, nici păpușari... ci MEDICI, care trebuie să trateze oamenii, indiferent de naţionalitate, prin statutul și menierea meseriei lor.” 

Consiliul Județean Mureş al frontului de salvare naționala 

Smaranda Enache, tovarășa lui Șora de PCR și GDS 


Referirea la păpușari era făcută la adresa Smarandei Enache, fostă directoare a Teatrului de Păpuși din Târgu Mureș, dar și fostă activistă PCR și 
informatoare a Securităţii, conform documentelor apărute în presă, colegă de GDS (Grupul de Dialog Social) cu Mihai Șora și care, potrivit memoriilor lui 
Kincses Elod, era cea care scria pe-atunci comunicatele UDMR. Potrivit jurnalistul târgu-mureșan Dorin Suciu, aceasta a jucat un rol important în 
tensionarea situaţiei din oraș iar după amorsarea și dezamorsarea conflictului a contribuit la dezinformarea mass media occidentale cu privire la rănitul 
român mutilat pe viață, Mihailă Cofar, despre care a susţinut că este ungur maltratat de români chiar și mult timp după demascarea falsului. Ulterior, sub 
Emil Constantinescu, ministrul de Externe de la acea vreme, Adrian Severin, a încercat să o impună ambasador la Budapesta dar după respingerea ei de 
către Comisiile parlamentare a fost trimisă în Finlanda. Acolo a susținut minciuna cu victima Mihăilă Cofar (foto mai jos de Virgil Pavel - agerpres.ro) 
prezentată ca ungur bătut de sălbaticii de români, potrivit unor mărturii atutentificate de la fața locului. 


Enache a fost și rămâne o activistă înfocată a autonomiei „ținutului secuiesc”, ca și toți participanţii maghiari de vârf la operaţiunea din martie 1990, 
demonstrând practic că atunci când susțineau cu fervoare că nu acesta a fost scopul acţiunilor din 1990 și-au ascuns prost adevăratele intenții. 


Virușii bolșevici din Minister — Demeny Lajos și Paul Cornea 


Liga Studenţilor condamna și ingerenţa ministrului adjunct al Învățământului, de profesie inginer, Pâlfalvi Attila, în acţiunea de separare a IMF. În urma 
protestelor, Pâlfalvi este eliberat din funcție pentru a fi înlocuit cu Demeny Lajos care li se alătură celorlalți trei miniștri adjuncţi, Octavian Stănășilă, Stamp 
Hans Otto și Paul Cornea, un Brucan mai puţin cunoscut publicului larg, odiosul comisar ideologic marxist-leninist al anilor '50 și apoi cenzor în Consiliul 
Culturii și Educaţiei Socialiste, despre care Wikipedia ne informează senin că a fost doar doctor în filologie și licenţiat în filosofie. Ca și cum toţi am fi tâmpiţi 
și n-am cunoaște ce însemna de fapt „filosofia” în acei ani. Dar nici Demeny Lajos nu era departe de Cornea și Șora. Noul ministru adjunct era bursier din 
anii '50 ai Universităţii din Sverdlovsk și absolvent al Universităţii din Leningrad, ulterior profesor la Academia de Partid „Jdanov” unificată apoi cu „Ștefan 
Gheorghiu”. Cum ar fi putut judecata aceștia impartial, și pentru românii din Târgu Mureș? Să mai menţionam cu fostul prim-consilier pe probleme de presă 
al Anei Pauker, Mihai Ẹora, fusese căsătorit cu Mariana Klein, care era născută la Budapesta? Fiul lui Paul Cornea este Andrei Cornea, editorialist Dilema lui 
Pleșu și „22” și președinte al GDS. 


Laszlo Tokeș acționează pe plan extern, fratele lui pe plan intern 

Începând cu 15 martie, filmul se derulează rapid, prin noi provocări, între care se numără înlocuirea pe 16 martie a firmei unei farmacii centrale — Farmacia 
23 — din limba română în limba maghiară. Ca un făcut, „în timp ce coloana de protestatari ai acestei acţiuni se îndrepta spre sediul Consiliului Judeţean al 
CPUN Mureș, un autoturism Trabant condus de șoferul Nagy Samuel a intrat în plină viteză în mulțume, rănind 14 persoane”, una dintre ele foarte grav, se 
arată în Raportul Mânzatu. Situaţia a amplificat emoția generală din rândurile românilor. Ca o scuză parcă, ulterior — se mai afirmă și în Raportul lui N. S. 
Dumitru și Verestoy Attila — s-a stabilit că șoferul era băut. În aceeași zi, Laszlo Tőkés cere președintelui american George Bush să nu acorde României 


clauza naţiunii celei mai favorizate. 


Pe 19 dimineaţa, mai multe sute de români au cerut în fața Consiliului Județean demisia maghiarilor Kincses Elod, Andras Tokes — fratele lui Laszlo Tokes — 
și Karoly Kiraly, consideraţi responsabili de starea de fapt. Și-o anunţă doar Kincses Elod pentru că ceilalţi doi nu erau în sediu. Kiraly era la București unde 
ameninţa pe faţă cu „război civil”, în ședințele CFSN, potrivit Președintelui Consiliului Judeţean CPUN Mureș, generalul veteran al celui de-al Doilea Război 
mondial lon Scrieciu, într-o declaraţie dată regizorului TVR Cornel Mihalache. Seara, în urma unor provocări la adresa manifestanţilor români — asupra 
cărora s-a aruncat cu sticle și ţigle — aceștia devastează sediul UDMR unde este bătut și rănit bosul lor, fostul scriitor proletcultist Sütö András. Cine erau cei 
actorii, ce s-a întâmplat cu ei? 


Kincses Elod, omul cu „pogromul” 


Kincses Elod, avocat (foto dreapta - kronikaonline.ro), este cel care a doua zi, pe 20 martie, avea să solicite mulţimii de circa 16.000 de maghiari ieșiţi în 
stradă în urma declarării grevei generale a maghiarilor din Târgu Mureș, că este cazul să înceapă demersurile de „autoapărare” în fața unui „pogrom”. Este 
prima oară când se folosește acest cuvânt, bine ales, în public. În acel moment contramanifestașia românilor, grupaţi în zona Hotelului Grant, se ridica la 
câteva sute de oameni care au devenit de abia în cursul serii câteva mii (4000 se afirmă în Raport). Cum ar fi putut cele câteva sute sau, apoi câteva mii de 
români, să bage la protap 16.000 de unguri, de trei ori mai mult și gata pregătiți cu arme albe de „autoapărare” — după cum a demonstrat Parchetul și 
Comisia — este greu de spus. După începerea anchetei procuratorii, Elod Kincses fuge din România la Budapesta, unde, după cum se laudă pe blogul său 
oferind și facsimile, este felicitat (pentru ce, nu știm exact) de premierul de atunci al Ungariei, Jozsef Antall, și de președintele Arpad Goncz, și, de 
asemenea, i se aranjează o vizită la reședința Regelui Mihai de la Versoix. 


Avocatul agresorului lui Mihailă Cofar, fugit la Budapesta 


Soţia lui Mihăilă Cofar: Am fost 
uitaţi, cu 500 de lei pensie de 
handicap 


Revenit în ţară, cel mai probabil după instalarea regimului Emil Constantinescu — Zoe Petre, Elod Kincses a devenit avocatul lui Barabas Erno, actualul 
patron Hell Energy (http://www.activenews.ro/stiri/Mihaila-Cofar-romanul-mutilat-pe-viata-de-unguri-la-Targu-Mures-in-1990-a-plecat-cuminte-la-Ceruri.- 
Statul-actual-si-a-deschis-larg-portile-pentru-afacerile-de-milioane-de-euro-ale-atacatorului-lui-Ern%C5%91-Barab%C3%A1s-patronul-firmei-HELL.-Ultim- 
163975), unul dintre maghiarii identificaţi alături de Cserresnyes Pal, ca fiind cel care l-a molestat cel mai grav, barbar, pe românul Mihăilă Cofar în scena 
filmată de Gary Honeyford, reporterul britanic, irlandez, al televiziunii Sky News, din Hotelul Grand, prezentată în toată lumea ca fiind o agresiune 
românească de tip „pogrom”, „linșaj”, asupra minorității maghiare. Tot Gary Honeyford avea să inventeze în 2016 o altă știre falsă organizată cu niște 
maghiari din Bistrița, privind un trafic de armament al României către teroriști. Știrea falsă este prezentată și azi pe site-ul televiziunii DIGI 24 
(https://Mwww.digi24.ro/stiri/actualitate/evenimente/sky-news-traficanti-din-romania-le-vand-arme-tuturor-celor-care-doresc-inclusiv-teroristilor-546445) 
înființată de milionarul maghiar Zoltan Teszari ca fiind reală, deși cazul a fost instrumentat și demontat de Parchetul General. Agresorul sălbatic al lui Mihailă 
Cofar, Barabas Erno, a fost condamnat, în 1992, la 10 ani de închisoare de instanţele din România, pentru săvârșirea infracţiunii de tentativă de omor 
asupra lui Mihaila Cofar din Hodac. La 1 septembrie 1992 a fost emis mandatul de arestare, însă, două zile mai tarziu, Barabas a fugit la fel ca Elod in 
Ungaria, unde a primit azil politic și cetățenie ungară, relata presa vremii. Nu s-a mai întors niciodată. Nu a fost extrădat niciodată de țara „vecină și 
prietenă”. 


Al doilea agresor extremist, apărat de Gyorgy Frunda, grațiat de Emil Constantinescu 


Al doilea agresor al lui Mihăilă Cofar, Cserresnyes Pal, apărat de fruntașul UDMR Gyorgy Frunda, a fost grațiat personal de Emil Constantinescu (foto 
centru, între Marko Bela și Kelemen Hunor - kronikaonline.ro). Militanţii pentru autonomie maghiară din „Mișcarea Tinerilor din cele 64 de Comitate” (HVIM) 
conduși de extremistul Toroczkai László l-au ales președinte de onoare. La una din ceremoniile acestora a fost filmat declamând următoarele versuri de 
premărire a dictatorului Ungariei Mari: „Horthy Miklos s-a urcat pe calul său alb ca neaua și a înconjurat Sighetul maghiar./ În ochii săi sclipea 
bucuria /Căci picioarele calului său făceau spume în sânge de român.” 


Cazul segregării Liceului din Târgu Mureș continuă și azi 


Elod Kincses este în acest moment avocatul Liceului Romano-Catolic din Târgu Mureș în procesul cu statul român, caz care este practic o formă continuată 
a infracţiunii din februarie 1990, de scindare a Liceul Bolyai Farkaș. Potrivit plângerii prealabile formulate de Municipiul Tîrgu Mureș adresată Inspectoratului 
Școlar Judeţean Mureș, prin Decizia nr. 1385 din 31.08.2015, a fost înființat a doua oară Liceul Teologic Roman-Catolic prin divizarea parţială a Liceului 
Teoretic Bolyai Farkas și Colegiului Naţional Unirea. Actul ilegal, acuză PNL, a fost înfăptuit de PSD pentru a obţine un nou târg cu UDMR. În cazul de azi 
există mai multe procese pe rol și o cercetare nefinalizată a Direcţiei Naţionale Anticorupţie (DNA). 


Drumul lui Andras Tokes spre „formele autonomiei” 


Al doilea personaj căruia îi solicitau românii demisia era chiar fratele lui Laszlo Tokes, Andras Tokes. Potrivit propriului CV postat pe site-ul Partidului 
autonomist al maghiarilor din Transilvania — Erdelyi Magyar Neppârt — convingerea politică a acestuia este următoarea: „Vreau să reprezint uniunea dreptei 
naţionale autonomiste. Consider important să începem reforma sistemului de învățământ român, iar dacă asta nu e posibilă, desprinderea sistemului 
educațional maghiar de cel român. Îmi asum aceste obiective pentru a contribui la terminarea neputinței politice impregnate pe deplin de minciuni, și la 
pornirea pe un drum politic curat, care, deși e mult mai anevoios, ne conduce la formele autonomiei”. Alte comentarii sunt de prisos. 


Karoly Kiraly, agent maghiar și bolșevic din gașca lui Iliescu 


Cel de-al treilea și poate cel mai important dintre personajul de teren ale Operațiunii Târgu Mureș este Karoly Kiraly. Potrivit unei biografii schițate de 
talentatul jurnalist Toma Roma Jr., Kiraly a fost voluntar pe șantierul Salva-Vișeu (1948), dulgher pe șantierele canalului Dunăre-Marea Neagră (1949-1952) 
și a devenit membru al Partidului Muncitoresc Român în anul 1954. Între 1966-1968 a fost prim-secretarul Uniunii Tineretului Comunist din Regiunea Mureș- 
Autonomă Maghiară, totodată membru în biroul politic executiv al Regiunii Mureș-Autonomă Maghiară. Apoi ajunge membru al Comitetului Central al 
Partidului Comunist Român între 1969-1974, membru supleant al Comitetului Executiv al CC al PCR între 1969-1972 și prim-secretar al comitetului judeţean 
PCR din Covasna. Biografia romanţată îl prezintă drept disident și critic al lui Ceaușescu. Dar, conform foștilor responsabili din unităţile speciale ale 
securităţii, Kiraly a fost marginalizat de Ceaușescu pentru activitatea sa antiromânească și iredentistă. După 1989, Iliescu îl aduce în conducerea Consiliului 
Provizoriu de Uniune Naţională (CPUN) ca vicepreședinte și devine, normal, și unul din liderii marcanţi ai UDMR. 


„În semn de recunoaștere a luptei sale pentru drepturile și autodeterminarea maghiarilor din Transilvania, șeful statului ungar i-a acordat Ordinul Maghiar de 
Merit Crucea Centrală cu Stea lui Károly Király, scriitor politic și fondator al RMDSZ?UDMR. Distincția a fost înmânată de Sándor Lezsák, vicepreședinte al 

Adunării Naţionale, în noiembrie 2015, în Parlament.”, scria kronikaonline.ro la momentul decorării. Decedat la Budapesta, Károly Király a fost implicat și în 

rețeaua care a organizat atentatul terorist din 1984, de la statuia lui Mihai Viteazul din Sfântu Gheorghe, în urma căruia a fost ucis un copil maghiar: 


ADEVĂRUL despre ATENTATUL TERORIST MAGHIAR de la SFÂNTU GHEORGHE. Video în premieră: MARTORUL -SURPRIZĂ. O delegaţie a 


dezvaluiri / ADEVARUL -despre-ATENTATUL-TERORIST-MAGHIAR-de-la-SFANTU-GHEORGHE.-Video-in-premiera-MARTORUL-SURPRIZA.-O-delegatie- 
a-Uniunii-Scriitorilor-condusa-de-Radu-Theodoru-si-D.R.-Popescu-TINTA-teroristilor-unguri.-EXCLUSIV-180631) 


(http://Mwww.activenews.ro/stiri-dezvaluiri/ ADEVARUL -despre-ATENTATUL-TERORIST-MAGHIAR-de-la-SFANTU-GHEORGHE..-Video-in-premiera- 
MARTORUL-SURPRIZA.-O-delegatie-a-Uniunii-Scriitorilor-condusa-de-Radu-Theodoru-si-D.R.-Popescu-TINTA-teroristilor-unguri.-EXCLUSIV-180631) 


Leninistul Siito András, erou al luptei UDMR 


Sütö András, șeful UDMR, avea un traseu similar. Scriitorul a parcurs toate fazele oportunismului: „de la proletcultism la literatura de calitate, de la 
comunismul internaționalist la anticomunismul ostentativ și naţionalist, de la membru supleant al C.C. al P.C.R. la lider marcant al UDMR și președinte de 
onoare al Uniunii Mondiale a Maghiarilor”, după cum îl descrie jurnalistul Dorin Suciu. „În zilele acelei sângeroase intervenții, când tancurile „fraţilor de la 


răsărit” striveau sub șenile lupta pentru libertate a ungurilor, în cotidianul Előre, oficiosul în limba maghiară al Partidului Muncitoresc Român, apărea 
simbolic, chiar la 7 noiembrie, editorialul Bizalom (Încredere) semnat de scriitorul András Sütő. După o deșănțată apologie a Marii Revoluții din Octombrie, a 
lui Lenin și a Partidului Comunist al Uniunii Sovietice, articolul justifica reprimarea armată a revoluţionarilor care luptau pentru suveranitatea națională a 
Ungariei și împotriva sechestrării poporului ungar într-un sistem politic străin și neviabil”, scrie Suciu. lată un citat edificator din opera bosului UDMR: 


"Atunci când partidul lui Lenin a afirmat că acum însă, arma criticii trebuie înlocuită cu critica armelor ca o garanție a victoriei finale (s.n.), în marea 
hotărâre, în rândul mulțimilor, a strălucit încrederea faţă de Lenin. În bătăliile câștigate sau pierdute, în prima salvă de tun, sau în momentele grele ale 
intervenției străine, a trăit în inimile luptătorilor acea credință că adevărul partidului este și adevărul lor și invers: adevărul lor este și adevărul partidului. Căci 
legătura de nezdruncinat este încrederea. Nemurirea lui Lenin și tăria partidului său se pot rezuma probabil cel mai bine în cuvântul încredere. Forța 
maselor făuritoare de istorie, credința și maturitatea lor au constat în încrederea comunistă. Această lege a creației reprezintă forța eliberatoare a capacităţii 
poporului. Cu această credință au pornit la luptă comuniștii din țara noastră și cu aceasta vom duce la victorie dreptatea poporului: socialismul”. 


Tovarășul Sütö a scos pe geam o femeie bolnavă cu tot cu pat, pentru a-i lua casa 


T 


(Diine.ro 
i |> 


Sütö a „evoluat” în cariera sa politică: este fotografiat alături de Ceaușescu (Foto stânga - ziaristionline.ro), devine membru al Marii Adunări Naţionale iar în 
1969 la Congresul al X-lea, membru supleant al C.C. al P.C.R. După 1980, Sütő devine redactor-șef al publicaţiei culturale maghiare Új Élet („Viaţă Nouă”), 
editată de Consiliul Culturii și Educaţiei Socialiste al județului Mureș și beneficiar în continuare al tuturor avantajelor rezervate nomenclaturii comuniste. 
Există rapoarte prezentate de Suciu care atestă că, în timpul ocupaţiei ungare a Ardealului, Sütő informa autorităţile ungare horthyste despre ce se petrecea 
în Sărmașu. Dorin Suciu are o înclinație specială pentru cunoașterea în amănunt a biografiei bosului UDMR. După 1948, când a fost naţioalizată singura 
farmacie românească din Târgu Mureș, cea a familiei sale, a fost rechiziționată și casa părintească. Partidul, stăpân în Regiunea Autonomă Maghiară, a 
hotărât că trebuie să-i fie oferită tovarășului Sütö András o locuinţă reprezentativă așa că a evacuat într-o zi întreaga familiei Suciu, cu mama bolnavă în 
acel moment, scoasă pe geam și pusă cu tot cu pat într-un camion, cu copiii și câteva obiecte alături, pentru a fi trimisă la periferia orașului. Vecinii i-au 


relatat că în acea iarnă tovarășul Sütö a tăiat și a fript un porc în salonul central al casei. Acum, UDMR ar vrea să-i ridice o statuie în Târgu Mureș. 


Ziua Morților 


POPPO a a PDA a 

20 martie este ziua morţilor în conflictul de la Târgu Mureș. Radioul central în limba maghiară anunţă începerea grevei generale până la satisfacerea tuturor 
revendicărilor populaţiei maghiare. Peste 16.000 de unguri se adună în faţa clădirii Consiliului Judeţean al CPUN pentru a susţine acest deziderat și a-i 
repune în funcţie pe maghiarii demiși, respectiv pe vicepreședintele CPUN, Kincses Elod. Se scandează „Acum și aici”, „Acum ori niciodată! — Most vagy 
soha!”, Pentru maghiari sloganul face parte din poezia lui Petofi Sandor de la 1948 — „A sosit timpul, Acum ori niciodată — Itt az idő, most vagy soha!. 
Raportul evidenţiază prezenţa în număr de trei ori mai mare a populaţiei maghiare protestatre, dintre care o mare parte a fost adusă, la fel ca și în cazul 
românilor, din împrejurimi. În raport se află și o listă cu o parte din armele albe confiscate de la maghiari după conflict (document), între care se află 251 de 
topoare, 290 de rîngi, 237 de cuțite, 33 lanţuri, 205 bastioane, 39 sticle incendiare, 302 bâte, 23 lănci, seceri, furci etc. Primii morţi sunt cauzați chiar din 
rândurile lor tot de către maghiari. Asupra unui camion aflat în zona ocupată de maghiari se aruncă cu pietre și răngi în parbriz ceea ce îl face pe șoferul 
Marin Preda să pierdă controlul autobasculantei și să capoteze în scările de beton ale bisericii din fața Hotelului Grant unde îl lovește mortal pe maghiarul 
Kiss Zoltan și îl accidentează pe românul Teodor Rusu, care moare ulterior la spital. Kiss venise din comuna Tirimia. Alţi doi maghiari, Istvan Gemes si 
Csipor Anton, mor în circumstanţe similare, în Ernei, o comună unde ungurii atacă violent mașinile românești iar șoferii, pentru a se salva, fug pe unde pot. 
În aceeși noapte este incendiată biserica ortodoxă de lemn din comuna Vărgatea, satul Valea, monument istoric de secolul XVII cu o valoare inestimabilă. 


Vânătoarea de români 

În Târgu Mureș, un alt român, Simion Frandeș, din comuna Hodac, este ucis de maghiari în bătaie, după ce se dă foc unor autubuze cu țărani din Ibănești. 
Odată cu lăsarea întunericului începe vânătoarea de români în tot centrul orașului. Raportul evidenţiază numărul mare de ţigani veniţi după ora nouă seara 
în sprijinul maghiarilor, menţionând că, probabil, religia îi face pe aceștia să se simtă ţigani-unguri. Tudor Artenie, ziarist ajuns la faţa locului de la București, 
se refugiază în Hotelul Grant. În momentul în care maghiarii au pătruns furioși în hotel, Tudor Artenie a coborât la etajul cinci, în apartamentul în care era 
cazat, cu vedere la stradă, și-a luat lucrurile şi a cerut găzduire unor șoferi cazaţi într-o cameră de vizavi. A fost inspirat, deoarece maghiarii au început să 
spargă camerele cu vedere spre stradă, în căutare de români, scrie Sorin Golea într-un articol dedicat evenimentelor. „Nu au spart toate ușile. De unele doar 
lipeau urechea și ascultau dacă se aude vreo mișcare. Dacă prindeau pe cineva... Am stat în liniște și pe întuneric toată noaptea. Periodic trecea cineva pe 
la ușa noastră și asculta dacă se aud mișcări. La un moment dat s-a auzit pe hol o voce care striga în românește, stâlcit, cu accent maghiar: «Haideţi mei, 
că unguri plecat!». Nu am făcut nici o mișcare, nu am căzut în capcana lor. Am stat pe un scaun, mi-am sprijinit capul pe mâinile împreunate și m-am rugat. 
Timp de două zile, după aceea, am avut vânătăi pe frunte de la rugăciuni”, a povestit Tudor Artenie. Situaţia s-a calmat în jurul orei 2.00, odată cu sosirea 
primelor vehicule blindate ale Armatei. 


ANEXA AR. OI -1 


Cate statistica nrivind rezultataie 


ah 4 sia 
anchetei judiciars 


Potrivit datelor furnizate de Departamentul poliției 
şi Procuratura României, s-au desfăşurat activităţi. specifice 
pentru identificarea şi tragerea la răspundere a persoanelor care 
s-au dedat la acte de violență, distrugeri de bunuri, furturi 
şi alte manifestări cu caractar antisocial, La organele de. - 
„urmărire penală s-au primit 150 de sesizări, din care 139 de 
la persoane fizice şi 3o de la persoane juridice. Cercetări la 

fectuate au fost grupate în 23 cauze penale. Ca urmare, s-a luat 

măsura arestării preventive față de 19 inculpaţi (12 țigani, 
$ maghiari şi 1 român). 

Deosebit de cercetările penale s-au luat măsuri de sancți- 
onarea contravenţională față de 14 persoane (12-tigani şi 2 m- . 
ghiari) pentru manifestări violente (în cadrul cărora au utilizat 
topoare, bîte şi alte obiecte contondente) fiind. sancţionate cu 
închisoare contravențională sau muncă corecțională între 3 şi 6 
luni, Au fost, totodată, sancţionate contravențional. cu amendă 
170 persoane, 


"A doua zi am plecat la București, după o experienţă cumplită. Văzusem ce poate produce ura într-o mulțime dezlănțuită: a fost o vânătoare de 
oameni! Aici mai este de adăugat că mulțimile nu ar fi ajuns totuşi să se manifeste cu asemenea bestialitate dacă nu ar fi fost manipulate de 
profesioniști...”, mai afirmă ziaristul. 


Conform Raportului, au fost rănite 269 persoane, dintre care 135 de naționalitate română și 33 de naționalitate maghiară și un ziarist englez. 


Ca și cum i-ai fi pus pe Iliescu, Roman și Brucan să cerceteze lovitura de stat din decembrie 1989 


Mânzatu și-a prezentat concluziile Raportului în iunie 1990, sătul de tergiversările colegilor săi de Comisie, N.S. Dumitru și Verestoy Attila, care au preferat 
să întindă până în ianuarie 1991 ancheta oficială a Comisiei, din care, cel puţin pe hârtie făcea parte și Mihai Șora. Dar a-i pune N.S. Dumitru, Verestoy și 
Șora să investigheze ce s-a întâmplat în martie 1990 la Târgu Mureș era ca și cum i-ai fi pus pe Iliescu, Roman și Brucan să cerceteze lovitura de stat din 
decembrie 1989. Din Comisie mai făceau parte și Gelu Voican Voiculescu și comandorul Nicolae Radu. 


Biografiile lor trecute și viitoare față de momentul acela sunt foarte utile pentru cercetătorul de azi. Dacă pentru Șora au trebuit să treacă 30 de ani pentru ca 
opinia publică să afle că a fost unul dintre activiștii kominterniști ai sistemului bolșevic instaurat de NKVD în România și ulterior comisar ideologic, despre 
"groful” și „drujbașul” UDMR Verestoy amintim doar că a devenit cel mai bogat senator al României cu o avere oficială estimată la peste 50 de milioane de 
euro, depășindu-l pe Ceaușescu în longevitate într-o funcţie publică, cu 28 de ani de Senat, până când moartea l-a luat la ea. 


N.S. Dumitru, pentru cei care nu știu, era atunci prim-vicepreședinte al Frontului Salvării Naţionale (FSN) și membru al Biroului Executiv al Comitetului 
Provizoiru de Uniunie Naţională (CPUN - un soi de parlament, provizoriu, format ad-hoc după evenimentele din decembrie 1989, cu existență până la 
alegerile din mai 1990). Dar mai era și școlit la Moscova, la fel ca Iliescu, și marxist leninist, tot la fel ca Iliescu. În 1989 era urmărit, nu degeaba, de Unitatea 
„anti-KGB” a Securităţii, UM 0110 și stătea, întâmplător, într-o vilă, deasupra ziaristului Sorin Roșca Stănescu. Conform lucrării „Adevarul despre România 
1989-2004”, N. S. Dumitru a fost "doctor în filosofie-sociologie la Universitatea din Leningrad și agent KGB” iar despre comandorul Radu Nicolae ni se 
spune că „înainte de 1989 urmează cursuri de perfecţionare la Leningrad (1962), la Baku și Vladivostok (1959-1979). Este monitorizat și demonstrat ca 
agent GRU. După 22 decembrie devine membru în Biroul Executiv al CFSN, ulterior dezvoltând afaceri în spațiul ex-sovietic.” N.S. Dumitru își va dovedi 
capacitățile „analitice” și în iunie 1990, când s-a numărat printre organizatorii principali ai venirii minerilor în Capitală, devenind după mulți-mulţi ani și 
cercetat în Dosarul „Mineriadei”. Într-un articol apărut în Evenimentul Zilei în 1999 este considerat chiar „creierul” Mineriadei din 13-15 iunie 1990. 


Any >: „Posibilitatea izbucnirii unui conflict etnic mai larg ar fi putut duce la dezintegrarea 
națională 


ROMÂNIA ȘI SFÂRSITUL RĂZBOIULUI RECE 


LU] 
rapi CE OMU 


În Capitolul „România greșit înțeleasă" din volumul "Cei dintâi vor fi cei din urmă: România și sfârșitul războiului rece” (Editura RAO), volumul II din 
trilogia lui Larry L. Watts, „Războiul clandestin al blocului sovietic împotriva României”, reputatul istoric american apreciază că 


„Filmul original al ciocnirilor etnice despre care s-a spus că au fost provocate de români la Târgu Mureș, în martie 1990 — neacceptat multă 
vreme de anchetatori — și interviurile cu regizorul și jurnalistul britanic care a relatat către Occident ce se întâmpla, au relevat că lucrurile au stat 
exact invers. Grupul mai mare de demonstranți de etnie maghiară (majoritar în zona respectivă) i-a atacat pe cei de etnie română, iar victima 
confruntărilor brutale, portretizată în presa internaţională drept un etnic maghiar atacat de un șovin român era de fapt un etnic român atacat de 
maghiari”. 


„Posibilitatea izbucnirii unui conflict etnic mai larg care ar fi putut duce la dezintegrarea naţională a fost mai degrabă puternic resimțită decât 
înţeleasă complet la București”, mai scrie dr. Larry Watts în studiul „Controlul și supravegherea serviciilor de informaţii din România”. Deși s-a 
speculat de autorii diversiunii și se mai speculează și azi aberaţia că tot conflictul a fost organizat de „securitate” pentru a se reînfiinţa ca 
instituție, necesitatea existenței unui serviciu român de informaţii central era absolut firească. După ani vedem că pretențiile protagoniștilor 
maghiari de atunci au rămas aceleași: segregare etnică, autonomie teritorială. Dacă nu exista o reacţie energică de autoapărare a românilor din 
Mureș, fosta Regiune Autonomă Maghiară creată de sovietici şi dorită de urmașii lor putea să fie astăzi o realitate. 


SĂ NU UITĂM! 


Material apărut şi în Evenimentul Istoric (http://evenimentulistoric.ro/) 

CRAZY BOBZ 
21.03.2023 01:46 


Multumesc pentru articol. Astia mai vechiutzi, ca mine, am trait acele momente. 


Autentifică-te sau înregistrează-te (inregistrare) pentru a trimite comentarii. 


O.C. 
21.03.2023 09:55 


” „Ziua Maghiarilor de Pretutindeni îmi oferă ocazia de a adresa felicitările mele maghiarilor din România și de a sublinia importanța contribuției acestora la dezvoltarea și 
modernizarea statului român. 


În decursul ultimelor trei decenii, România a realizat progrese semnificative în edificarea unei societăți democratice și incluzive, iar aportul minorității maghiare s-a reflectat pozitiv 
în cadrul acestui proces. 


Prin participare activă, printr-o colaborare cu majoritatea bazată pe respectul și prețuirea reciprocă, prin bogăția culturii și a patrimoniului, dar și prin atașamentul față de valorile 
și principiile libertăţii și democraţiei care definesc societatea europeană, maghiarii din România aduc plusvaloare societăţii noastre.” 


Nicolae Ciucă, Prim-ministru al României, general al Armatei Române 


Autentifică-te sau înregistrează-te (inregistrare) pentru a trimite comentarii. 


PIXELU ALBASTRU 
21.03.2023 11:55 


Un alt general al Armatei Române, Radu Theodoru, a ajuns la altă concluzie: orice funcţionar român de etnie maghiară, indiferent de rang, va acționa împotriva statului 
român și în folosul statului maghiar. 

de Dan Radovici 


Cu ajutorul dumneavoastră, celor cărora vă admir curajul și dorința de a schimba ceva în bine, sper să recuperăm acestor tineri șansa de a reveni la izvoarele noastre autohtone. 
Avem de apărat Biserica Neamului dar și instituția familiei de acest curent pustiitor. 

de Redacţia 


Cine a crezut că s-a încheiat coșmarul COVID a fost un naiv. Călăii Farma nu se lasă: își caută victime noi și tot mai fragede. 

de Sorin Roșca Stănescu 


Rambo de Paris, cum este supranumit de câteva zile după ce și-a arătat mușchii, președintele Franţei, Emmanuel Macron, mai vine cu o proorocie mai prăpăstioasă decât cele 
anterioare. 


de Av. Florentin Țuca 


Ceea ce până mai ieri era considerat decent, ori valoros, ori frumos, ori cu sens, astăzi devine bun de azvâriit la gunoi; în mod similar, ceea ce în trecut era calificat drept vulgar, ieftin, 
detestabil sau execrabil se cere, astăzi, ridicat la rang de rugăciune. 

Spitalul Universitar București a devenit pepinieră de doctori candidați la Primăria Capitalei. Azi e Cătălin Cîrstoiu, candidat PSD-PNL, manager al spitalului. 

de Victor Roncea 


Virusul, acum știe toată lumea, este „un agent patogen, invizibil cu microscopul obișnuit, care se reproduce numai în interiorul celulelor vii și provoacă diverse boli infecțioase”. În 
calculatoare este programul intrus care încearcă să distrugă sistemul invadat. Figurativ, este „sursa unui rău moral”. 

Departamentul de Stat de la Washington a oprit publicarea unei declaraţii a Grupului celor Șapte care declara recentele alegeri din Rusia drept o „farsă”. 

Jurnalul meu video |_19 martie 2024: Există un mare interes militar ca Alianța PSD-PNL să meargă împreună la toate alegerile. Ca și 1941, România joacă rolul de avangardă în noul 
Război Sfânt cu Moscova. 

